Vungtau
Vungtau (viet. Vũng Tàu) – miestas pietiniame Vietname, 60 km į pietryčius nuo Hošimino, Pietų Kinijos jūros pakrantėje. Barijos–Vungtau provincijos administracinis centras. Yra jūrų uostas, plentas į Hošiminą. Vungtau yra svarbiausi Vietname naftos ir gamtinių dujų telkiniai. Populiarus pajūrio kurortas. Yra pramogų parkas, akvariumas, golfo aikštynai, viešbučiai. Yra keletas pagodų, katalikų, stačiatikių bažnyčios. Miestas garsėja 32 m aukščio Kristaus paminklu.